wannaphong/clean_thaiwikipedia huggingface dataset:
# นาเวล โมลินา
นาเวล โมลินา ลูเซโร (เกิด 6 เมษายน ค.ศ. 1998) เป็นนักฟุตบอลชาวอาร์เจนตินา ปัจจุบันลงเล่นในตำแหน่งแบ็กขวา ให้กับอัตเลติโกมาดริด สโมสรในลาลิกา และทีมชาติอาร์เจนตินา

 สโมสรอาชีพ 
โมลินาเป็นผลผลิตเยาวชนจากโบกายูนิออร์ส ในวันที่ 18 กุมภาพันธ์ 2016 เขาได้ลงเล่นกับทีมหลักเป็นครั้งแรกในเกมลีกที่โบกายูนิออร์สพบกับ ซานมาร์ตินเดซานฆวน ได้ลงเล่นเต็มเกม{{cite
web|url=https://int.soccerway.com/matches/2016/02/18/argentina/primera-division/ca-san-martin-de-san-juan/boca-juniors/2182932/|title=San Martín San Juan vs. Boca Juniors - 18 February 2016 - Soccerway|publisher=soccerway.com|accessdate=2016-02-20}}

ในเดือนมกราคม 2018 โมลินาถูกปล่อยยืมตัวไปเล่นกับสโมสรเดเฟนซาอิฆุสติเซียเป็นเวลาทั้งฤดูกาล 2018{{cite
web|url=https://es.besoccer.com/noticia/molina-deja-boca-por-defensa-y-justicia-359225/|title=Molina deja Boca por Defensa y Justicia|publisher=besoccer.com|accessdate=11 มกราคม 2018}} ฤดูกาลต่อมาเขาถูกปล่อยยืมตัวไปเล่นกับสโมสรโรซาริโอเซ็นตรัล ซึ่งเป็นสโมสรที่ให้โอกาสเขาลงเล่นอย่างต่อเนื่องอย่างที่เขาต้องการให้เพื่อเขาเป็นที่โดดเด่นออกมา ทำให้เมื่อหมดสัญญายืมตัวเขาได้กลับไปโบกายูนิออร์สในช่วงต้นปี 2019

ในวันที่ 15 กันยายน 2020 โมลินาได้ย้ายไปร่วมทีมสโมสรอูดิเนเซโดยไม่มีค่าตัว มีสัญญาถึงปี 2025{{cite
web|url=https://www.football-italia.net/158582/official-molina-joins-udinese |title=OFFICIAL: Molina joins Udinese |website=Football Italia |date=15 กันยายน 2020 }}

 ระดับทีมชาติ 
โมลินา เริ่มต้นการเป็นตัวแทนให้กับทีมชาติอาร์เจนตินาในระดับอายุไม่เกิน 20 ปี ในฟุตบอลเยาวชนชิงแชมป์อเมริกาใต้ 2017 ที่ประเทศเอกวาดอร์ เขาลงเล่นทุกนัดในรอบแบ่งกลุ่ม และสองนัดในรอบสุดท้าย ช่วยให้ทีมจบลำดับที่สี่ซึ่งทำให้ผ่านการคัดเลือกเข้าสู่ฟุตบอลโลก รุ่นอายุไม่เกิน 20 ปี แต่เขาไม่ถูกเรียกติดทีมในการแข่งขันนี้ และไม่ได้ลงเล่นกับทีมเยาวชนอีกเลย กระทั่ง ได้รับเลือกจากลิโอเนล สกาโลนิ ให้เป็นส่วนหนึ่งของทีมชาติชุดใหญ่ เพื่อแข่งขันฟุตบอลโลก 2022 รอบคัดเลือก โดยเขาได้ลงเล่นเป็นนัดแรกในวันที่ 3 มิถุนายน ค.ศ. 2021 ในนัดที่เสมอกับชิลี 1–1 หลังได้รับการเปลี่ยนตัวลงไปแทนฆวน ฟอยต์ ในนาทีที่ 81 และได้รับเลือกให้เป็นส่วนหนึ่งของทีมในโกปาอาเมริกา 2021 เขาได้ลงเล่น 4 นัดจากทั้งหมด 7 นัดสับเปลี่ยนกันกับกอนซาโล มอนติเอลในตำแหน่งแบ็กขวา ช่วยให้อาร์เจนตินาชนะเลิศโกปาอาเมริกาเป็นครั้งแรกนับตั้งแต่ ค.ศ. 1993 หลังเอาชนะบราซิล 1–0 ในรอบชิงชนะเลิศ ซึ่งเขาไม่ได้ลงเล่นWelcome, Nahuel Molina! atleticodemadrid.com 28 กรกฎาคม ค.ศ. 2022 สืบค้นเมื่อ 21 ธันวาคม ค.ศ. 2022N. Molina - Profile with news, career statistics and history Soccerway สืบค้นเมื่อ 21 ธันวาคม ค.ศ. 2022

ในวันที่ 1 มิถุนายน ค.ศ. 2022 เขาได้ลงเล่นในฟินาลิสซิมา 2022 พบกับอิตาลี ที่เวมบลีย์ โดยเขาได้ลงเล่นครบทั้งนัดช่วยให้ทีมเอาชนะ 3–0 เป็นการชนะเลิศรายการคอนเมบอล-ยูฟ่า คัพ ออฟ แชมเปียนส์เป็นสมัยที่ 2Nahuel Molina | Argentina | Finalissima UEFA.com สืบค้นเมื่อ 21 ธันวาคม ค.ศ. 2022
# อัตราการติดเชื้อ
อัตราการติดเชื้อ  คือตัวเลขของความน่าจะเป็น หรือ ความเสี่ยง ที่จะเกิดการติดเชื้อขึ้นในประชากร คำนวณจากสัดส่วนของจำนวนผู้ติดเชื้อ (the number of infections) ในประชากรที่มีความเสี่ยง (the number of those at risk of infection) ตลอดระยะเวลาหนึ่งๆ
# โรดริโก เด โปล
โรดริโก ฆาบิเอร์ เด โปล  เกิด 24 พฤษภาคม ค.ศ. 1994  เป็นนักฟุตบอลชาวอาร์เจนตินา ปัจจุบันเล่นในตำแหน่งกองกลางให้แก่อัตเลติโกเดมาดริด สโมสรจากลาลิกา และทีมชาติอาร์เจนตินา

เกียรติประวัติ
อาร์เจนตินา
 ฟุตบอลโลก: 2022
 โกปาอาเมริกา: 2021 , 2024
# การสิ้นพระชนม์และพิธีฝังพระศพเจ้าชายฟิลิป ดยุกแห่งเอดินบะระ
เจ้าชายฟิลิป ดยุกแห่งเอดินบะระ พระราชสามีของสมเด็จพระราชินีนาถเอลิซาเบธที่ 2 แห่งสหราชอาณาจักร และประเทศอื่น ๆ ในราชอาณาจักรเครือจักรภพ และทรงเป็นคู่อภิเษกสมรสที่ยาวนานที่สุดในประวัติศาสตร์ของบริติช ทรงสิ้นพระชนม์ในปราสาทวินด์เซอร์ เมื่อมีพระชันษา 99 ปี เมื่อช่วงเช้าของวันที่ 9 เมษายน ค.ศ. 2021 อีกเพียงสองเดือนก่อนที่พระองค์จะครบพระชันษา 100 ปี คำแถลงการณ์อย่างเป็นทางการของเหล่าราชวงศ์ได้กล่าวว่า พระองค์"ทรงสิ้นพระชนม์อย่างสงบ" พิธีฝังพระศพของพระองค์ เกิดขึ้นเมื่อวันที่ 17 เมษายน ใบมรณบัตรถูกรับรองโดย เซอร์ ฮิว โทมัส หัวหน้าสำนักแพทย์หลวง ระบุสาเหตุของการสิ้นพระชนม์ของพระองค์คือ "โรคชราภาพ"

การสิ้นพระชนม์ของเจ้าชายฟิลิปได้ริเริ่มปฏิบัติการสะพานฟอร์ท ซึ่งเป็นแผนการที่มีรายละเอียดขั้นตอนต่าง ๆ รวมถึงการเผยแพร่ข้อมูลข่าวสาร การไว้ทุกข์ระดับประเทศ และงานพระศพของพระองค์ เจ้าชายฟิลิปทรงกล่าวความปราถนาครั้งสุดท้ายที่จะให้มีการจัดงานพระศพของพระองค์เพียงขนาดเล็กและเรียบง่าย แม้ว่าจะยังคงมีการแก้ไขแผนการที่จะให้ดำเนินพิธีพระศพของพระองค์ตามระเบียบข้อบังคับในการป้องกันโรคระบาดโควิด-19 รวมทั้งการกักตัวสมาชิกครอบครัวของเจ้าชายฟิลิปที่เดินทางมาจากต่างประเทศ

ตัวแทนของประเทศและกลุ่มต่าง ๆ ทั่วโลกได้แสดงความเสียใจไปยังพระราชินี ชาวบริติช และพลเมืองเครือจักรภพ ดอกไม้และข้อความแสดงความเสียใจได้ถูกทิ้งไว้โดยสาธารณชนที่พระราชวังบักกิงแฮมและปราสาทวินด์เซอร์ พร้อมกับสมาชิกของราชวงศ์ได้ร่วมกันยกย่องสรรเสริญแก่เจ้าชายฟิลิปต่อที่สาธารณะในวันหลังจากการสิ้นพระชนม์ของพระองค์
# ลิซันโดร มาร์ติเนซ
ลิซานโดร มาร์ติเนซ (เกิด 18 มกราคม ค.ศ. 1998) เป็นนักฟุตบอลชาวอาร์เจนตินา ปัจจุบันเล่นในตำแหน่งเซ็นเตอร์แบ็กให้แก่แมนเชสเตอร์ยูไนเต็ด สโมสรในอังกฤษ และทีมชาติอาร์เจนตินา

 เกียรติประวัติ 
 สโมสร 
อาเอฟเซ อายักซ์
เอเรอดีวีซี: 2020–21, 2021–22
KNVB Cup: 2020–21
Johan Cruyff Shield: 2019

แมนเชสเตอร์ยูไนเต็ด
เอฟเอคัพ: 2023–24, รองชนะเลิศ: เอฟเอคัพ ฤดูกาล 2022–23
 อีเอฟแอลคัพ: 2022–23
 ทีมชาติ 
อาร์เจนตินา
ฟุตบอลโลก: 2022
โกปาอาเมริกา: 2021, 2024
คอนเมบอล-ยูฟ่า คัพ ออฟ แชมเปียนส์: 2022
# วัดหัวขัว (จังหวัดลำพูน)
วัดหัวขัว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเวียงยอง อำเภอเมืองลำพูน จังหวัดลำพูน มีเนื้อที่ 2 ไร่ 3 งาน 20 ตารางวา

วัดหัวขัวสร้างเมื่อ พ.ศ.  2350 ได้รับพระราชทานวิสุงคามสีมาเมื่อ 3 กุมภาพันธ์ พ.ศ. 2494 ประมาณปี พ.ศ. 2348 ในรัชสมัยของพระบาทสมเด็จพระพุทธยอดฟ้าจุฬาโลก พระเจ้ากาวิละ  นำชนเผ่าไทยซึ่งประกอบด้วย ลัวะ ลื้อ ยาง ยอง เข้ามาตั้งรกรากอยู่ในเมืองเชียงใหม่และลำพูน หลังจากที่ชาวยองส่วนหนึ่งได้มาตั้งถิ่นฐานอยู่ใกล้เมืองลำพูน โดยเฉพาะที่บ้านเวียงยอง แต่เมื่ออพยพมาตั้งถิ่นฐานในลำพูนจึงได้พร้อมใจกันสร้างวัดขึ้น ใช้ชื่อว่า วัดหัวข่วงนางเหลียว ปัจจุบันเป็นวัดร้างอยู่เหนือวัดหัวขัวขึ้นไปทางเหนือประมาณ 200 เมตร ต่อมาวัดหัวข่วงนางเหลียวถูกแม่น้ำกวงเซาะตลิ่งพัง ชาวยองสมัยนั้นจึงได้ย้ายวัดมาตั้งในปัจจุบันเมื่อ พ.ศ. 2357 ใช้ชื่อว่า "วัดหัวขัว"
# เอริช ฮ็อนเน็คเคอร์
เอริช ฮ็อนเน็คเคอร์  เป็นอดีตประมุขแห่งรัฐของประเทศเยอรมนีตะวันออก ซึ่งดำรงตำแหน่งตั้งแต่ปี 1976 จนถึง 1989 ก่อนจะเกิดการทลายกำแพงเบอร์ลินเพียงเดือนเดียว เขาดำรงตำแหน่งเป็นเลขาธิการพรรคเอกภาพสังคมนิยมเยอรมนี ก่อนจะได้รับเลือกเป็นประธานสภาแห่งรัฐแทนวิลลี ชโตฟในปี 1976 และดำรงตำแหน่งประมุขแห่งรัฐ ในระหว่างที่เขาดำรงตำแหน่งประมุขแห่งเยอรมนีตะวันออก เขามีความสัมพันธ์ใกล้ชิดกับสหภาพโซเวียตซึ่งสนับสนุนกองทัพในประเทศและการมีอำนาจของเขา

เขาเริ่มต้นเส้นทางการเมืองในคริสต์ทศวรรษที่ 1930 โดยการเข้าร่วมกับพรรคคอมมิวนิสต์เยอรมนี ทำให้เขาถูกพรรคนาซีจับกุมและถูกจำคุก เมื่อสิ้นสุดสงครามโลกครั้งที่สอง เขาจึงได้รับอิสรภาพและเข้าสู่เส้นทางการเมืองอีกครั้ง และเขาได้ก่อตั้งองค์กรเยาวชนของพรรคเอกภาพสังคมนิยมเยอรมนี มีชื่อว่า "ยุวชนเสรีเยอรมัน" ในปี 1946 และเป็นประธานองค์กรนี้จนถึงปี 1955 และเมื่อเขาดำรงตำแหน่งเลขานุการฝ่ายความมั่นคงของพรรคเอกภาพสังคมนิยมเยอรมนี เขามีส่วนสำคัญในการสร้างกำแพงเบอร์ลินในปี 1961  และยังมีหน้าที่รับผิดชอบในการสั่งยิงผู้ที่พยายามหลบหนีออกจากประเทศหรือข้ามฝั่งไปตามแนวกำแพงและชายแดน

ในปี 1970 เขาแย่งชิงอำนาจทางการเมืองกับวิลลี ชโตฟ โดยเขาได้รับการสนับสนุนจากเลโอนิด เบรจเนฟ ซึ่งทำให้เขาได้รับตำแหน่งประธานสภาแห่งรัฐและเป็นประมุขแห่งเยอรมนีตะวันออกในเวลาต่อมา ภายใต้การปกครองของเขา เขาได้นำหลักการสังคมนิยมตลาดมาใช้และผลักดันเยอรมนีตะวันออกสู่ประชาคมโลกได้สำเร็จ และได้เข้าร่วมเป็นสมาชิกแห่งสหประชาชาติซึ่งถือว่าเป็นความสำเร็จในฐานะนักการเมืองและประมุขแห่งรัฐของเขา

เมื่อความตึงเครียดในสงครามเย็นเริ่มคลี่คลายลงในปลายคริสต์ทศวรรษที่ 1980 และมิฮาอิล กอร์บาชอฟได้ใช้นโยบายเปเรสตรอยคา-กลัสนอสต์ ฮ็อนเน็คเคอร์ได้คัดค้านนโยบายนี้ยกเว้นการเปลี่ยนแปลงเชิงปฏิรูปบางอย่างในระบบการเมืองภายในประเทศ ต่อมาประชาชนในประเทศเยอรมนีตะวันออกได้ประท้วงรัฐบาลของเขา เขาได้เรียกร้องให้สหภาพโซเวียตสนับสนุนการปราบปรามผู้เห็นต่างและผู้ที่ออกมาชุมนุมดังกล่าว แต่กอร์บาชอฟปฏิเสธ ต่อมาเขาถูกบังคับให้ลาออกจากประธานสภาแห่งรัฐโดยพรรคเอกภาพสังคมนิยมเยอรมนีในเดือนตุลาคม พ.ศ. 2532 เพื่อรักษาภาพลักษณ์ของรัฐบาล แต่ได้ประสบความล้มเหลวและนำไปสู่การล่มสลายของระบอบคอมมิวนิสต์ในเยอรมนีตะวันออก และทั้งสองประเทศรวมกันเป็นประเทศเยอรมนีจนถึงปัจจุบัน

หลังการรวมประเทศเยอรมนีในปี 1990 เขาพยายามหลบหนีออกนอกประเทศโดยทำเรื่องขอลี้ภัยที่สถานเอกอัครราชทูตชิลีในกรุงมอสโก แต่เขาได้ถูกส่งตัวกลับประเทศเยอรมนี ในปี 1992 เพื่อรับการพิจารณาคดีข้อหาละเมิดสิทธิมนุษยชนในสมัยที่เขายังเป็นประมุขแห่งรัฐ แต่การดำเนินคดีดังกล่าวได้ยกเลิกเนื่องจากเขาป่วยเป็นมะเร็งตับระยะสุดท้าย และเขาได้รับการปล่อยตัวไป เขาจึงลี้ภัยอยู่ในประเทศชิลีพร้อมครอบครัวของเขา และถึงแก่อสัญกรรมในวันที่ 29 พฤษภาคม 1994 ในวัย 81 ปีการลี้ภัยครั้งสุดท้ายของ ‘เอริค โฮเน็กเกอร์’ อดีตผู้นำเยอรมนีตะวันออก
# เออีดับเบิลยู ทีเอ็นที แชมเปียนชิป
เออีดับเบิลยู ทีเอ็นที แชมเปียนชิป   เป็นเข็มขัดแชมป์มวยปล้ำอาชีพระดับเทเลวิชั่นจากออลอีลิตเรสต์ลิง (AEW) ก่อตั้งขึ้นและเปิดตัวเมื่อวันที่ 30 มีนาคม ค.ศ. 2020 หลังจากที่รายการของ ออลอีลิตเรสต์ลิง: ไดนาไมท์ ได้ออกอากาศทางช่อง TNT โดยแชมป์คนแรกคือ โคดี โรดส์

ทัวร์นาเม้นท์หาแชมป์คนแรก

ประวัติในการครองแชมป์

สถิติในการครองแชมป์ TNT
As of  , . 
† เป็นแชมป์คนปัจจุบัน
ลำดับรายชื่อนักมวยปล้ำสมัยที่ครองระยะเวลาครอง (วัน)ระยะเวลาครอง (วัน)บันทึกโดย AEW1ดาร์บี้ อัลลิน  1  1862โคดี โรดส์  2   113  1223มิโร †  1 +4มิสเตอร์โบรดี ลี  1  55  46
# รายพระนามจักรพรรดิแห่งจักรวรรดิคุปตะ
นี่คือรายพระนามผู้ปกครอง จักรวรรดิคุปตะ

+พระรูปพระนามรัชกาล107x107pxพระเจ้าศรีคุปตะ240 – 280107x107pxพระเจ้าฆโฏตกจะ280 – 31982x82pxพระเจ้าจันทรคุปต์ที่ 1319 – 335107x107pxพระเจ้านิจมุคุปต์33580x80pxพระเจ้าสมุทรคุปต์335 – 375107x107pxพระเจ้ารามาคุปต์375 – 38080x80pxพระเจ้าจันทรคุปต์ที่ 2380 – 41382x82pxพระเจ้ากุมารคุปต์ที่ 1413 – 455107x107pxพระเจ้าสกันตคุปต์455 – 467107x107pxพระเจ้าปุรุคุปต์467 – 473107x107pxพระเจ้ากุมารคุปต์ที่ 2473 – 476107x107pxพระเจ้าพุทธคุปต์476 – 495 k.107x107pxพระเจ้านรสิงห์คุปต์500 k.107x107pxพระเจ้ากุมารคุปต์ที่ 3500 k.80x80pxพระเจ้าวิษณุคุปต์540 k. – 550 k.107x107pxพระเจ้าไวนชคุปต์550 k.107x107pxพระเจ้าภาณุคุปต์550 k.107x107pxพระเจ้าสสารคุปต์??? – 600 k.

ค
ค
# ฮินะ มากิมูระ
ฮินะ มากิมูระ (; 1 สิงหาคม ค.ศ. 1995 –) หรือที่รู้จักในชื่อ นานะ มินามิ  เป็นนักแสดงเอวีชาวญี่ปุ่น สังกัดที-เพาเวอส์ティーパワーズ タレント一覧 牧村ひな

 ประวัติและชีวิตส่วนตัว 
เธอเกิดที่จังหวัดเกียวโต เป็นนักแสดงเอวีแบบโลลิ ซึ่งเดบิวต์ใน ค.ศ. 2015 ด้วยชื่อในวงการว่า "นานะ มินามิ" ณ สังกัดแนกซ์

จากนั้น เธอเปลี่ยนชื่อเป็น "ฮินะ มากิมูระ" ในเดือนกันยายนของปีเดียวกัน โดยย้ายสังกัดสู่ที-เพาเวอส์
# กว๋อเน่ยถ่งอีคานฮ่าว
กว๋อเน่ยถ่งอีคานฮ่าว (&hairsp;) หรือ "หมายเลขสิ่งตีพิมพ์รวมภายในประเทศ" เป็นรหัสที่จัดทำขึ้นโดยสำนักบริหารสื่อมวลชนและสิ่งพิมพ์ของสาธารณรัฐประชาชนจีน (&hairsp;) สำหรับหนังสือพิมพ์และวารสารที่ตีพิมพ์ในสาธารณรัฐประชาชนจีนในรูปแบบที่กำหนด

กว๋อเน่ยถ่งอีคานฮ่าว ประกอบด้วยรหัสประเทศซึ่งจีนคือ CN รหัสพื้นที่ 2 หลัก ตามด้วยยัติภังค์ "-" และหมายเลขประจำสิ่งตีพิมพ์ 4 หลักและอาจตามด้วยเครื่องหมาย "/" และรหัสหมวด 2 หลัก โดยสิ่งพิมพ์ประเภทวารสารจะกำหนดอักษรตัวแรกของรหัสหมวดตามมาตรฐาน "การจำแนกหนังสือของห้องสมุดจีน" เช่น หมวด G คือประเภทวารสารการศึกษาและวัฒนธรรม, หมวด O วารสารวิทยาศาสตร์ธรรมชาติ, หมวด T วารสารเทคโนโลยีอุตสาหกรรม เป็นต้น สำหรับประเภทหนังสือพิมพ์จะไม่มีการเพิ่มหมายเลขหมวด ตัวอย่างเช่น หมายเลขสิ่งตีพิมพ์รวมภายในประเทศของ เป่ย์จิงหวั่นเป้า (&hairsp;) คือ: CN11-0106
# RacCS203
RacCS203 เป็นสายพันธุ์ของไวรัสโคโรนาที่เกี่ยวข้องกับกลุ่มอาการทางเดินหายใจเฉียบพลันรุนแรงซึ่งได้มาจากค้างคาว โดยรวบรวมได้จากค้างคาวมงกุฎยอดสั้นใหญ่  จากแหล่งต่าง ๆ ในประเทศไทย มีพันธุกรรมคล้ายคลึงกับสายพันธุ์ SARS-CoV-2 91.5% และเกี่ยวข้องกับสายพันธุ์ RmYN02 มากที่สุด โปรตีนหนาม (spike) ของมันสัมพันธ์อย่างใกล้ชิดกับโปรตีนหนามของ RmYN02 ซึ่งทั้งสองมีความแตกต่างอย่างมากจากโปรตีนหนามของ SARS-CoV-2

 วิวัฒนาการชาติพันธุ์ 
 ต้นไม้สายวิวัฒนาการ 

 การเปรียบเทียบจีโนม 

 SARS-CoV-2 เปรียบเทียบกับสายพันธุ์ SARSr-CoV อื่น (โดย % นิวคลิโอไทด์)สายพันธุ์ลำดับเบสทั้งจีโนมORF1abSRBMORF3aEMORF6ORF7aORF7bORF8NORF10RaTG1396.10%96.50%92.30%86.30%96.30%99.60%95.50%98.40%95.60%99.20%97.00%96.90%99.20%RmYN0293.60%97.10%72.50%61.90%96.40%98.70%94.80%96.80%96.20%91.00%48.70%97.30%99.20%RacCS20391.50%94.30%71.30%61.60%91.90%99.10%94.60%96.20%92.40%93.90%91.60%93.20%99.20%GD/1/201990.20%90.20%83.70%86.90%93.20%99.10%93.30%95.70%93.40%91.70%92.10%96.20%99.20%SL-ZC4587.70%89.00%75.50%62.50%87.80%98.70%93.40%94.60%88.80%94.70%88.50%91.10%99.20%SL-ZXC2187.50%88.70%74.90%61.60%88.90%98.70%93.40%94.60%89.10%95.50%88.50%91.20%99.20%GX-P4L85.40%84.80%83.60%80.00%86.80%97.40%91.30%90.90%86.60%83.50%81.30%91.00%88.90%GX-P5L85.20%84.60%83.30%79.90%87.00%97.40%91.30%90.90%86.40%83.50%80.70%91.00%94.00%SARS-CoV79.30%79.70%72.30%71.90%75.30%93.50%85.50%75.50%82.10%83.80%45.80%88.20%93.20%Rc-o31979.20%79.80%72.20%70.10%83.30%97.40%86.60%86.60%78.40%77.30%52.30%88.30%94.90%
 SARS-CoV-2 เปรียบเทียบกับสายพันธุ์ SARSr-CoV อื่น (โดย % กรดอะมิโน)สายพันธุ์ลำดับเบสทั้งจีโนมORF1abSRBMORF3aEMORF6ORF7aORF7bORF8NORF10RaTG1398.50%97.30%90.10%97.80%100.00%99.60%100.00%97.50%97.70%95.00%99.10%97.40%RmYN0298.80%72.40%63.20%96.70%100.00%98.70%96.70%95.90%83.70%28.20%98.60%97.40%RacCS20397.30%72.30%63.70%97.50%100.00%99.10%98.40%95.90%93.00%94.20%95.70% -GD/1/201996.70%90.00%96.90%97.10%100.00%98.70%96.70%97.50%95.40%95.00%97.90%97.40%SL-ZC4595.60%80.20%65.90%90.90%100.00%98.70%93.40%87.60%93.00%94.20%94.30%97.40%SL-ZXC2195.20%79.70%65.90%92.00%100.00%98.70%93.40%88.40%93.00%94.20%94.30% -GX-P4L92.50%92.30%86.60%89.50%100.00%98.20%95.10%88.40% -87.60%93.60%73.70%GX-P5L92.50%92.40%86.60%89.80%100.00%98.20%95.10%88.40%72.10%87.60%93.80%84.20%SARS-CoV86.10%75.80%73.10%72.40%94.70%90.50%67.20%85.30%81.40% -90.50%81.60%Rc-o31987.60%76.20%73.50%87.00%98.70%91.00%83.60%73.80%69.80%26.80%89.50%86.80%
# เบิซตารีจายา
เบิซตารีจายา  ซึ่งในอดีตมีชื่อว่า บาตังเบอร์จุนไต  เป็นเมืองและตำบลในอำเภอกัวลาเซอลาโงร์ รัฐเซอลาโงร์ ประเทศมาเลเซีย อยู่ห่างจากกัวลาลัมเปอร์ไปทางตะวันตกเฉียงเหนือ 40 กิโลเมตร 

 ประวัติ 
 ชื่อเก่า "บาตังเบอร์จุนไต" 
บาตังเบอร์จุนไต ในภาษามลายูแปลว่า "กิ่งไม้ห้อย" ในอดีตมีทางรถไฟเชื่อมบาตังเบอร์จุนไตกับบาตูอารังและยาวไปถึงทางรถไฟหลักของการรถไฟมาลายาที่กวง ทางรถไฟระหว่างตัวเมืองกับบาตูอารังถูกญี่ปุ่นทำลายในสงครามโลกครั้งที่ 2 และไม่มีการสร้างใหม่อีกเลย

 ชื่อใหม่ "เบิซตารีจายา" 
ใน ค.ศ. 2007 บาตังเบอร์จุนไตถูกเปลี่ยนชื่อเป็น "เบิซตารีจายา" แม้ว่าจะมีเสียงคัดค้านจากชาวเมืองก็ตาม เพราะเจ้าหน้าที่บางคนเข้าใจผิดว่า บาตังเบอร์จุนไต มีความหมายสื่อถึงองคชาต (บาตัง เป็นคำสแลงมลายูแปลว่า "องคชาต" และ เบอร์จุนไต แปลตรงตัวเป็น "ห้อย") ที่จริงแล้ว บาตังเบอร์จุนไต ในที่นี้มีความหมายตรงตัวว่า "กิ่งไม้ห้อย" ซึ่งพบเห็นได้ทั่วไปเมื่อแรกตั้งเมือง
# อำเภอกลาง (เทศมณฑลแอร์แซนจอน)
อำเภอกลางแห่งเทศมณฑลแอร์แซนจอน  เป็นอำเภอในเทศมณฑลแอร์แซนจอน จังหวัดฟอร์ส ประเทศอิหร่าน จากสำมะโน พ.ศ. 2549 อำเภอนี้มีประชากร 40,916 คนใน 9,800 ครัวเรือน แบ่งออกเป็นเมืองเดียว คือ แอร์แซนจอน และอีก 3 ตำบล ได้แก่ ตำบลแอลีออบอเดแมเลก, ตำบลโฆบรีซ และตำบลชูรอบ
# เขาฮูลูติติปาซา
เขาฮูลูติติปาซา  เป็นยอดเขาสูงที่อยู่ทางใต้สุดของประเทศไทย ด้วยความสูง 1,533 เมตร ตั้งอยู่ที่ชายแดนมาเลเซีย–ไทย ระหว่างอำเภอเบตง จังหวัดยะลา กับอำเภอฮูลูเปรัก รัฐเปรัก

ภูมิศาสตร์
ฮูลูติติปาซาเป็นจุดสูงสุดของทิวเขาสันกาลาคีรี ส่วนเหนือของทิวเขาตีตีวังซาซึ่งเป็นทิวเขาย่อยของเทือกเขาตะนาวศรี
# แอร์แซนจอน
แอร์แซนจอน  เป็นเมืองและเมืองหลักในเทศมณฑลแอร์แซนจอน จังหวัดฟอร์ส ประเทศอิหร่าน จากสำมะโน พ.ศ. 2549 เมืองนี้มีประชากร 17,642 คนใน 4,397 ครัวเรือน ตั้งอยู่ที่ความสูง Location of Arsanjan - Falling Rain Genomics
# เทศมณฑลแอร์แซนจอน
แอร์แซนจอน  เป็นเทศมณฑลในจังหวัดฟอร์ส ประเทศอิหร่าน โดยมีแอร์แซนจอนเป็นเมืองหลักGitashenasi Province Atlas of Iran اطلس گیتاشناسی استان‌های ایران  จากสำมะโน พ.ศ. 2549 เทศมณฑลนี้มีประชากร 40,916 คนใน 9,800 ครัวเรือน แบ่งออกเป็นอำเภอเดียวคืออำเภอกลาง และมีเมืองเดียวคือแอร์แซนจอน
# คณะกรรมการพาราลิมปิกแห่งประเทศไทย
คณะกรรมการพาราลิมปิกแห่งประเทศไทย (อักษรย่อ: PCT) เป็นคณะกรรมการพาราลิมปิกแห่งชาติของประเทศไทยสำหรับขบวนการกีฬาพาราลิมปิก ซึ่งตั้งอยู่ที่กรุงเทพมหานคร ประเทศไทย โดยเป็นองค์การไม่แสวงหาผลกำไรที่คัดเลือกทีมและระดมทุน เพื่อส่งผู้เข้าแข่งขันจากประเทศไทยสู่การแข่งพาราลิมปิกที่จัดโดยคณะกรรมการพาราลิมปิกสากล (IPC), การแข่งเอเชียนพาราเกมส์ที่จัดโดยคณะกรรมการพาราลิมปิกแห่งเอเชีย (APC) และการแข่งอาเซียนพาราเกมส์ที่จัดโดยสหพันธ์กีฬาคนพิการแห่งอาเซียน (APSF)

คณะกรรมการพาราลิมปิกแห่งประเทศไทยได้รับการก่อตั้งเมื่อวันที่ 11 มิถุนายน พ.ศ. 2528 รวมถึงได้รับการยอมรับจากคณะกรรมการพาราลิมปิกสากล (IPC) และคณะกรรมการพาราลิมปิกแห่งเอเชีย (APC) สมาคมดังกล่าวมีสำนักงานใหญ่อยู่ที่เขตปทุมวัน กรุงเทพมหานคร ส่วนหัวหน้าสมาพันธ์คนปัจจุบันคือพลเอก ประวิตร วงษ์สุวรรณ

 คณะกรรมการบริหาร 
 รายนามคณะกรรมการบริหาร

 ตำแหน่ง  ชื่อประธาน ร.ท.ณัยณพ ภิรมย์ภักดี รองประธาน  ชูเกียรติ สิงห์สูง ร้อยโท ณัยณพ ภิรมย์ภักดี ดร.สุธน จิตร์มั่น พลโท วิศิษฐ์ โชตะมังสะ กอบกาญจน์ วัฒนวรางกูรเลขาธิการ พลตรี โอสถ ภาวิไล รองเลขาธิการ  ไมตรี คงเรือง วินิตย์ จันทร์มนตรี กฤศณัฎฐ์ ลิขิตเจริญกุล อนุสรณ์ พิมงา อัญชลินทร์ ศิวลักษณ์ ที่ปรึกษา  ว่าง ดร.ศศิธารา พิชัยชาญณรงค์ พลเอก ชูศิลป์ คุณาไทย กนกพันธุ์ จุลเกษม สมบัติ คุรุพันธ์เหรัญญิก มาโนช มัชฌิมาวรรณ

 ตำแหน่ง  ชื่อ กรรมการ  สุรสิทธิ์ ทองจันทร์ พันเอก ภูษิต เฟื่องฟู พิทักษ์ พลขันธ์ รวินทร์ ชมพูนุชธานินทร์

 สมาชิกองค์การบริหารแห่งชาติ 
 สมาคมกีฬาคนพิการแห่งประเทศไทย ในพระบรมราชูปถัมภ์ 

สมาคมกีฬาคนพิการแห่งประเทศไทย ในพระบรมราชูปถัมภ์ (อักษรย่อ: SADT) เป็นหน่วยงานกำกับดูแลกีฬาคนพิการแห่งชาติ โดยได้รับการรับรองจากคณะกรรมการพาราลิมปิกสากล (IPC) ซึ่งเป็นหน่วยงานกำกับดูแลกีฬาสำหรับคนพิการของโลก, คณะกรรมการพาราลิมปิกแห่งประเทศไทย (PCT) และได้รับการยอมรับจากคณะกรรมการโอลิมปิกแห่งประเทศไทย (NOCT) โดยก่อตั้งเมื่อวันที่ 11 มิถุนายน พ.ศ. 2528

สมาคมฯ มีสำนักงานใหญ่อยู่ที่ เขตปทุมวัน กรุงเทพมหานคร โดยมีนายกสมาคมฯ คนปัจจุบันคือชูเกียรติ สิงห์สูง

 สมาคมกีฬาคนตาบอดแห่งประเทศไทย 

สมาคมกีฬาคนตาบอดแห่งประเทศไทย (อักษรย่อ: SABT) เป็นหน่วยงานกำกับดูแลกีฬาคนตาบอดแห่งชาติ โดยได้รับการรับรองจากคณะกรรมการพาราลิมปิกแห่งประเทศไทย (PCT)

สมาคมฯ มีสำนักงานใหญ่อยู่ที่ เขตดินแดง กรุงเทพมหานคร โดยมีนายกสมาคมฯ คนปัจจุบันคือ นายอำนวย กลิ่นอยู่

 สมาคมกีฬาคนพิการทางปัญญาแห่งประเทศไทย 

สมาคมกีฬาคนพิการทางปัญญาแห่งประเทศไทย (อักษรย่อ: SAIT) เป็นหน่วยงานกำกับดูแลกีฬาผู้พิการทางปัญญาแห่งชาติ โดยได้รับการรับรองจากคณะกรรมการพาราลิมปิกแห่งประเทศไทย (PCT)

สมาคมฯ มีสำนักงานใหญ่อยู่ที่ เขตบางกะปิ กรุงเทพมหานคร โดยมีนายกสมาคมฯ คนปัจจุบันคือชาญวิทย์ มุนิกานนท์

 สมาคมกีฬาคนพิการทางสมองแห่งประเทศไทย 

สมาคมกีฬาคนพิการทางสมองแห่งประเทศไทย (อักษรย่อ: CPSAT) เป็นหน่วยงานกำกับดูแลกีฬาคนพิการทางสมองแห่งชาติ โดยได้รับการรับรองจากคณะกรรมการพาราลิมปิกแห่งประเทศไทย (PCT)

สมาคมฯ มีสำนักงานใหญ่อยู่ที่ เขตบางกะปิ กรุงเทพมหานคร โดยมีนายกสมาคมฯ คนปัจจุบันคือร้อยโท ณัยณพ ภิรมย์ภักดี

 สมาคมกีฬาคนหูหนวกแห่งประเทศไทย 

สมาคมกีฬาคนหูหนวกแห่งประเทศไทย (อักษรย่อ: DSAT) เป็นหน่วยงานกำกับดูแลกีฬาคนหูหนวกแห่งชาติ โดยได้รับการรับรองจากคณะกรรมการพาราลิมปิกแห่งประเทศไทย (PCT)

สมาคมฯ มีสำนักงานใหญ่อยู่ที่ เขตบางกะปิ กรุงเทพมหานคร โดยมีนายกสมาคมฯ คนปัจจุบันคือ ดร.อาณัติ วัชรางกุร ณ เชียงใหม่
# สถิติในโกปาอาเมริกา 2021
บทความต่อไปนี้ได้แสดงถึงสถิติสำหรับโกปาอาเมริกา 2021 ซึ่งจัดขึ้นที่บราซิล ตั้งแต่วันที่ 13 มิถุนายน ถึง 10 กรกฎาคม ค.ศ. 2021

สถิติผู้เล่น
ผู้ทำประตู

แหล่งที่มา: คอนเมบอล WorldFootball.net

การผ่านบอล
การผ่านบอล 5 ครั้ง

 ลิโอเนล เมสซิ

การผ่านบอล 3 ครั้ง

 เนย์มาร์

การผ่านบอล 2 ครั้ง

 กริสเตียน กูเอบา

การผ่านบอล 1 ครั้ง

 เซร์ฆิโอ อาเกวโร
 มิเกล อัลมิรอน
 โรเบร์ต อาร์โบเลดา
 กาบริเอล อาบาโลส
 มิเกล บอร์ฮา
 เบน เบรเรตัน
 เอดวิน การ์โดนา
 อันเดร การ์ริโย
 เอดซอน กัสติโย
 ฮวน กัวดราโด
 โรดริโก เด โปล
 อังเฆล ดิ มาริอา
 ดาเมียน ดิอัซ
 แอแวร์ตง รีเบย์รู
 แฟรจี
 กาบรีแยล เฌซุส
 ราซิเอล การ์ซิอา
 อาเลฆันโดร โกเมซ
 เลโอเนล ฆุสติเนียโน
 ยันลูกา ลาปาดูลา
 โฮเซ มาร์ติเนซ
 ลุยส์ มูริเอล
 นาอิตัน นันเดซ
 เรนัง ลอจี
 รีชาร์ลีซง
 ฟากุนโด ตอร์เรส
 เอเนร์ บาเลนเซีย
 กามิโล บาร์กัส
 เอดัวร์โด บาร์กัส
 โยชิมาร์ โยตุน

แหล่งที่มา: คอนเมบอล WorldFootball.net

คลีนชีต

คลีนชีต 4 ครั้ง

 เอมิเลียโน มาร์ติเนซ

คลีนชีต 3 ครั้ง

 ดาบิด โอสปินา
 เฟร์นันโด มุสเลรา
 แอแดร์ซง โมไรส์

คลีนชีต 1 ครั้ง

 เปโดร กาเยเซ
 อันโตนิ ซิลบา
 เกลาดิโอ บราโบ
 วิลเกร์ ฟาริญเญซ
 อาลีซง
# บีเยอเนอมัลเมินอ็อกคลักเนเซิต
บีเยอเนอมัลเมินอ็อกคลักเนเซิต  เป็นเขตเมืองในเทศบาลแวร์มเดอ เทศมณฑลสต็อกโฮล์ม ประเทศสวีเดน มีประชากร 624 คนใน พ.ศ. 2553
# ท่าอากาศยานนานาชาติอัลอะห์ซาอ์
ท่าอากาศยานนานาชาติอัลอะห์ซาอ์ (,) เป็นท่าอากาศยานที่บริการในเมืองอัลฮุฟูฟ (มีอีกชื่อว่า อัลอะห์ซาอ์) ในแคว้นตะวันออก ประเทศซาอุดีอาระเบีย

ประวัติ
ในช่วงปฏิบัติการโล่ทะเลทรายและสงครามอ่าวครั้งแรกใน ค.ศ. 1991 ท่าอากาศยานอัลอะห์ซาอ์ทำหน้าที่เป็นฐานทัพอากาศของกองทัพอากาศฝรั่งเศส

สำนักงานการบินพลเรือนซาอุดีอาระเบียได้ยกฐานะท่าอากาศยานอัลอะห์ซาอ์เป็นท่าอากาศยานนานาชาติใน ค.ศ. 2011 การศึกษาของสำนักงานฯ คาดการณ์ว่าท่าอากาศยานนี้จะมีผู้โดยสารเพิ่มขึ้น 300,000 คนต่อปีในระหว่าง ค.ศ. 2015 ถึง 2020 มีแรงงานต่างด้าวประมาณ 300,000 อาศัยอยู่ในบริเวณนี้International flights soon from Al-Ahsa airport Arab News 16 September 2013
# วัดพืชนิมิต
วัดพืชนิมิต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองหนึ่ง อำเภอคลองหลวง จังหวัดปทุมธานี

วัดพืชนิมิตสร้างเมื่อ พ.ศ. 2468 โดยพระฤทธิ์รณไชย เป็นผู้ถวายที่ดินและดำเนินการสร้างวัด ชาวบ้านจึงเรียกว่า วัดพระฤทธิ์ แต่ท่านถึงแก่กรรมก่อนที่วัดสร้างแล้วเสร็จ น้องชายของท่านสร้างต่อยังไม่เรียบร้อย ชาวบ้านอันมีนายต่อ นายหอม นายกล่อม นายเชย นายสุน และร้อยตำรวจตรีพิณ ได้ร่วมกันสร้างวัดต่อ วัดพืชนิมิตได้รับพระราชทานวิสุงคามสีมาเมื่อวันที่ 24 สิงหาคม พ.ศ. 2485 เขตวิสุงคามสีมากว้าง 24 เมตร ยาว 30 เมตร ด้านการศึกษา ทางวัดได้เปิดสอนพระปริยัติธรรมเริ่มมาตั้งแต่ พ.ศ. 2493

อาคารเสนาสนะที่สำคัญ ได้แก่ อุโบสถ กว้าง 9 เมตร ยาว 15 เมตร สร้างเมื่อ พ.ศ. 2517 กุฏิสงฆ์ 3 หลัง วิหาร 1 หลัง หอสวดมนต์ 1 หลัง ศาลาการเปรียญประยุกต์ 2 ชั้น 1 หลัง หอระฆัง 1 หลัง ศาลาบำเพ็ญกุศล 1 หลัง ศาลาท่าน้ำ 1 หลัง ปูชนียวัตถุภายในวัดที่สำคัญคือ พระบรมสารีริกธาตุ พระประธานในอุโบสถจำลองมาจากวิหารพระมงคลบพิตร จังหวัดพระนครศรีอยุธยา และพระพุทธรูปนั่งขัดสมาธิปางอุ้มบาตรศิลปะอยุธยาและเก้าอี้ลายคราม
# บลัววิก
บลัววิก  เป็นหมู่บ้านในเทศบาลบ็อกซ์ฮอล์ม เทศมณฑลเอิสเตอร์เกิตลันด์ ตั้งอยู่ริมชายฝั่งทางตอนเหนือของทะเลสาบซุมเมิน รายงานจาก Svenskt ortnamnslexikon ปรากฏชื่อเมืองนี้ในเอกสารเป็นครั้งแรกใน ค.ศ. 1307 ในชื่อ Blawijk ซึ่งไม่ได้หมายถึงสีน้ำเงินธรรมดา แต่เป็นสี "น้ำเงินเข้ม" และสี "เข้ม" น่าจะสื่อถึงสีของคุ้งน้ำของทะเลสาบในบริเวณนั้น
# วัดป่าจิตตภาวนา
วัดป่าจิตตภาวนา  เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ที่หมู่ที่ 5 ในตำบลคูคต อำเภอลำลูกกา จังหวัดปทุมธานี

วัดป่าจิตตภาวนา เดิมมีชื่อว่า วัดฟ้าคราม ตั้งวัดเมื่อวันที่ 2 ตุลาคม พ.ศ. 2540 สาขาที่ 44 ของวัดหนองป่าพง ของพระโพธิญาณเถร (ชา สุภทฺโท) (หลวงพ่อชา) ต่อมามีผู้ถวายที่ดินแก่หลวงพ่อชา ณ อำเภอลำลูกกา ซึ่งได้จัดตั้งเป็นสำนักสงฆ์จิตตภาวนาราม และมอบหมายให้พระอาจารย์ประสพไชย กันตสีโล มาจำพรรษา โดยได้ปฏิบัติเนสัชชิกธุดงค์เจริญสมาธิวิปัสสนา จนเป็นพระผู้ปฏิบัติดี ปฏิบัติชอบ ต่อมาได้สร้างเป็นวัดป่าจิตตภาวนา สาขาที่ 44 ของวัดหนองป่าพง มีพระอาจารย์ประสพไชย กนฺตสีโล เจ้าอาวาส เป็นวัดปฏิบัติสายหลวงพ่อชา ภายในวัดเป็นสถานที่ปฏิบัติธรรมที่สงบร่มรื่น ต่อมาเมื่อวันที่ 24 สิงหาคม พ.ศ. 2550 ได้ขออนุญาตมหาเถรสมาคม สำนักงานพระพุทธศาสนาแห่งชาติ เปลี่ยนชื่อวัดมาเป็น "วัดป่าจิตตภาวนา" ด้วยเหตุผลที่ว่า เป็นวัดสายปฏิบัติเจริญภาวนา เหมาะแก่การปฏิบัติธรรม วัดได้รับพระราชทานวิสุงคามสีมาเมื่อวันที่ 12 พฤศจิกายน พ.ศ. 2553
# การเสียชีวิตของแบรนดอน เวดัส
แบรนดอน คาร์ล เวดัส (21 เมษายน ค.ศ. 1981 – 12 มกราคม ค.ศ. 2003) รู้จักกันในชื่อเล่นในไออาร์ซีว่า ริปเปอร์ เป็นผู้ชื่นชอบคอมพิวเตอร์ ผู้ใช้ยาผ่อนคลาย และสมาชิกสมาคม Shroomery.org ชาวอเมริกันที่เสียชีวิตจากการใช้ยาเกินขนาดหลายอันขณะพูดคุยผ่านแชทและเว็บแคม การเสยชีวิตของเขานำไปสู่ข้อโต้แย้งเกี่ยวกับการมีส่วนร่วมและบทบาทของชุมชนออนไลน์ในสถานการณ์ที่ถึงแก่ชีวิต

ดูเพิ่ม
 สื่อสังคมและการฆ่าตัวตาย
 การใช้ยาเกินขนาด
 การฆ่าตัวตายของเควิน วิทริก
# วัดลานนา
วัดลานนา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลำลูกกา อำเภอลำลูกกา จังหวัดปทุมธานี มีที่ดินตั้งวัดเนื้อที่ 13 ไร่ 3 งาน อาณาเขตทิศเหนือยาว 4 เส้น 10 วา ติดกับที่ดินเอกชน ทิศใต้ยาว 4 เส้น 10 วา ติดกับที่ดินเอกชน ทิศตะวันออกยาว 3 เส้น ติดกับคลองระบายน้ำที่ 9 ทิศตะวันตกยาว 3 เส้น ติดกับที่ดินเอกชน

วัดลานนาสร้างขึ้นเมื่อวันที่ 1 กรกฎาคม พ.ศ. 2453 ไม่ทราบนามผู้สร้าง และได้รับพระราชทานวิสุงคามสีมาเมื่อวันที่ 31 มกราคม พ.ศ. 2505 เขตวิสุงคามสีมากว้าง 120 เมตร ยาว 180 เมตร ได้ผูกพัทธสีมาเมื่อวันที่ 15 มีนาคม พ.ศ. 2513 ด้านการศึกษาทางวัดได้เปิดสอนพระปริยัติธรรมแผนกสามัญ โดยเปิดสอนตั้งแต่ พ.ศ. 2503 และให้ทางราชการสร้างโรงเรียนสอนระดับประถมศึกษา ในที่ดินวัดจำนวนเนื้อที่ 3 ไร่ 2 งาน

อาคารเสนาสนะที่สำคัญ ได้แก่ อุโบสถกว้าง 5.50 เมตร ยาว 11.50 เมตร สร้างเมื่อ พ.ศ. 2513 กุฏิสงฆ์ 1 หลัง สร้างด้วยคอนกรีตเสริมเหล็ก หอสวดมนต์กว้าง 10.50 เมตร ยาว 23.50 เมตร สร้างเมื่อ พ.ศ. 2522 และศาลาการเปรียญกว้าง 24 เมตร ยาว 44 เมตร สร้างเมื่อ พ.ศ. 2516